Blant Schaannings verv kan nevnes medlem av tilsynsrådet ved Trondhjems landsfengsel, styremedlem i Trondhjems Forsikringsselskab, medgrunnlegger og styremedlem i Selskabet for Trondhjems Bys Vel samt medlem av representantskapene i Trondhjems Privatbank og Trondhjems Realkreditbank. Schaanning var også medlem av Trondhjem bystyre 1893–1904, herav varaordfører i 1895 og ordfører i 1896. Schaanning var talsmann for en klassisk liberalisme, og som bystyrets eneste representant stemte han imot etableringen av en elektrisk sporvei i Trondhjem i 1898, fordi sporveien ville utkonkurrere de privatdrevne omnibussene.